ai4bharat/Pralekha huggingface dataset:
पत्तन, पोत परिवहन और जलमार्ग मंत्रालय
प्रधानमंत्री 11 और 12 जनवरी 2020 को कोलकाता की दो दिवसीय आधिकारिक यात्रा पर रहेंगे
जीर्णोद्धार किए गए 4 विरासत भवनों को राष्ट्र को समर्पित करेंगे
कोलकाता पोर्ट ट्रस्ट की 150वीं वर्षगांठ पर आयोजित समारोह में भाग लेंगे
कोलकाता पोर्ट ट्रस्ट के सेवानिवृत्त और वर्तमान कर्मचारियों की पेंशन संबंधी आवश्यकताओं को पूरा करेंगे
पोर्ट ट्रस्ट के दो वयोवृद्ध सेवानिवृत्त कर्मचारियों को सम्मानित करेंगे
प्रधानमंत्री श्री नरेन्द्र मोदी 11 और 12 जनवरी 2020 को कोलकाता की दो दिवसीय आधिकारिक यात्रा पर रहेंगे।
विरासत भवन राष्ट्र को समर्पित करेंगे
11 जनवरी को प्रधानमंत्री कोलकाता में जीर्णोद्धार किए गए चार विरासत भवनों को राष्ट्र को समर्पित करेंगे।
इन विरासत भवनों में ओल्ड करंसी बिल्डिंग, बेल्वेडियर हाउस, मेटकाफ हाउस और विक्टोरिया मेमोरियल हॉल शामिल हैं। केंद्रीय संस्कृति मंत्रालय ने इन 4 प्रतिष्ठित दीर्घाओं का पुनर्निर्माण किया है और पुरानी दीर्घाओं की देखरेख कर नई प्रदर्शनियों के साथ उन्हें सुसज्जित किया गया है।
प्रधानमंत्री श्री नरेन्द्र मोदी के निर्देशन में संस्कृति मंत्रालय देश के विभिन्न महानगरों में प्रतिष्ठित इमारतों के आसपास सांस्कृतिक स्थलों का विकास कर रहा है। इस परियोजना के तहत कोलकाता, दिल्ली, मुंबई, अहमदाबाद और वाराणसी शहरों से शुरूआती कार्य किया जा रहा है।
कोलकाता पोर्ट ट्रस्ट  का 150वां समारोह
प्रधानमंत्री 11 और 12 जनवरी 2020 को कोलकाता पोर्ट ट्रस्ट की 150वीं वर्षगांठ पर आयोजित भव्य समारोहों में भी भाग लेंगे।
श्री नरेन्द्र मोदी कोलकाता पोर्ट ट्रस्ट के सेवानिवृत्त और वर्तमान कर्मचारियों की पेंशन निधि के घाटे को पूरा करने की अंतिम किस्त के रुप में 501 करोड़ रुपये का चेक सौंपेंगे।
एक यादगार कार्यक्रम में, प्रधानमंत्री कोलकाता पोर्ट ट्रस्ट के दो वयोवृद्ध पेंशनभोगियों श्री नगीना भगत और श्री नरेश चंद्र चक्रवर्ती  को भी सम्मानित करेंगे।
इस कार्यक्रम के दौरान प्रधानमंत्री बंदरगाह गान  का भी शुभारंभ करेंगे।
इस अवसर पर श्री मोदी मूल पोर्ट जेटी के स्थान पर स्मारक स्थापना के 150 वर्ष पूरे होने से संबंधित एक पट्टिका का भी अनावरण करेंगे।
प्रधानमंत्री नेताजी सुभाष ड्राई डॉक में कोचीन कोलकाता शिप रिपेयर यूनिट के उन्नत जहाज मरम्मत कार्य का उद्घाटन भी करेंगे।
श्री नरेन्द्र मोदी माल की सुगम आवाजाही और जहाज पर से माल उतारने और लादने की क्रिया में लगने वाले समय में सुधार के लिए कोलकाता पोर्ट ट्रस्ट के कोलकाता डॉक सिस्टम की उन्नत रेलवे अवसंरचना को समर्पित करते हुए फुल रेक हैंडलिंग सुविधा का उद्घाटन करेंगे।
प्रधानमंत्री कोलकाता पोर्ट ट्रस्ट के हल्दिया डॉक कॉम्प्लेक्स में बर्थ नंबर 3 के मशीनीकरण और एक प्रस्तावित रिवरफ्रंट विकास योजना का भी शुभारंभ करेंगे।
प्रधानमंत्री सुंदरबन की 200 जनजातीय छात्राओं के लिए कौशल विकास केन्द्र और प्रीतिलता छत्री आवास का उद्घाटन करेंगे।
सामाजिक न्याय एवं अधिकारिता मंत्रालय
दिव्यांगजन सशक्तिकरण विभाग ने दिव्यांगजनों को सहायता सामग्री एवं सहायक उपकरण वितरित करने के लिए ‘सामाजिक अधिकारिता शिविर‘ का आयोजन
स्कीम के तहत मध्य प्रदेश में 409 दिव्यांगजनों को 44.48 लाख रुपये मूल्य के 737 सहायता सामग्री एवं सहायक उपकरणों का वितरण किया जाएगा
दिव्यांगजन सशक्तिकरण विभाग  ने भारत सरकार के सामाजिक न्याय एवं अधिकारिता मंत्रालय की एडीआईपी स्कीम के तहत एलिम्को तथा निवाड़ी के जिला प्रशासन के सहयोग से 15.02.2022 को सुबह 11 बजे मध्य प्रदेश के निवाड़ी के शासकीय उच्चतर माध्यमिक विद्यालय संख्या 2 के स्टेडियम में ‘दिव्यांगजन‘ को सहायता सामग्री एवं सहायक उपकरणों के वितरण के लिए एक ‘सामाजिक अधिकारिता शिविर‘ का आयोजन किया है।
केंद्रीय सामाजिक न्याय एवं अधिकारिता मंत्री डॉ. वीरेन्द्र कुमार समारोह के मुख्य अतिथि होंगे और इस अवसर पर व्यक्तिगत रूप से उपस्थित रहेंगे। विधायक  श्री अनिल जैन तथा विधायक  डॉ. शिशुपाल यादव समारोह की अध्यक्षता करेंगे।
एलिम्को लिमिटेड के सीएमडी श्री रंजन सहगल, एलिम्को के महाप्रबंधक  कर्नल  पी के दूबे तथा निवाड़ी के जिला प्रशासन के अन्य वरिष्ठ अधिकारी भी समारोह के अवसर पर उपस्थित रहेंगे।
मध्य प्रदेश के निवाड़ी जिले में पहले से चिन्हित 409 दिव्यांगजनों के बीच नि:शुल्क रूप से 44.48 लाख रुपये मूल्य के विकलांगता के विभिन्न वर्ग के 737 सहायता सामग्री एवं सहायक उपकरणों का वितरण किया जाएगा।
खान मंत्रालय
मिनरल एक्सप्लोरेशन कॉर्पोरेशन लिमिटेड  ने रक्तदान शिविर का आयोजन किया
शिविर का आयोजन 'आजादी के अमृत महोत्सव' के हिस्से के रूप में किया गया
भारत सरकार के खान मंत्रालय के तहत मिनिरत्न केंद्रीय सार्वजनिक क्षेत्र के उद्यम  मिनरल एक्सप्लोरेशन कॉर्पोरेशन लिमिटेड  ने 'आजादी का अमृत महोत्सव' मनाते हुए रोटरी क्लब ऑफ नागपुर के सहयोग से हाल ही में एक रक्तदान शिविर का आयोजन किया। यह शिविर एमईसीएल के गुरुकुल कॉर्पोरेट ऑफिस में लगाया गया।
रक्तदान शिविर का उद्घाटन एमईसीएल के अन्य वरिष्ठ अधिकारियों के साथ अध्यक्ष-सह-प्रबंध निदेशक डॉ. रंजीत रथ ने किया। अपने उद्घाटन भाषण में डॉ. रथ ने विशाल आबादी की पृष्ठभूमि में ऐसे शिविरों की आवश्यकता पर जोर दिया। उन्होंने संतोष व्यक्त किया कि एमईसीएल गरीबी रेखा से नीचे के लोगों के लिए काम कर रहा है। एमईसीएल के कर्मचारियों/ अधिकारियों ने इस शिविर में बढ़-चढ़ कर भाग लिया। एमईसीएल के 50 से अधिक कर्मचारियों ने शिविर में रक्तदान किया। डॉ. रथ ने अपने विचार व्यक्त करते हुए कहा, "मैं शिविर को सफल बनाने के लिए लाइफ लाइन ब्लड बैंक के चिकित्सकों एवं रोटरी क्लब के सदस्यों का आभार व्यक्त करता हूँ।"
रक्षा मंत्रालय
रक्षा मंत्री श्री राजनाथ सिंह नई दिल्ली में रक्षा मंत्रालय के 'चिंतन शिविर' की अध्यक्षता करेंगे
रक्षा मंत्री श्री राजनाथ सिंह 06 जुलाई, 2023 को नई दिल्ली में रक्षा मंत्रालय  के एक दिवसीय 'चिंतन शिविर' की अध्यक्षता करेंगे। पिछले महीने, रक्षा विभाग , रक्षा उत्पादन विभाग , सैन्य कार्य विभाग , भूतपूर्व सैनिक कल्याण विभाग  और रक्षा अनुसंधान एवं विकास संगठन  ने अलग-अलग विचार-मंथन सत्र आयोजित किए थे। इन सत्रों के दौरान महत्वपूर्ण मुद्दों और उत्पादकता बढ़ाने के तरीकों पर चर्चा हुई थी। इन विभागों ने विभिन्न विषयों को रेखांकित किया था, जिन पर इन विषयों के प्रतिष्ठित विशेषज्ञों ने अधिकारियों को संबोधित किया और अपनी अंतर्दृष्टि साझा की।
रक्षा मंत्री, विचार-मंथन सत्रों के निष्कर्षों की समीक्षा करेंगे और इन विचार-विमर्शों से प्राप्त सिफारिशों को लागू करने के तरीकों पर चर्चा करेंगे। रक्षा राज्य मंत्री श्री अजय भट्ट, चीफ ऑफ डिफेंस स्टाफ जनरल अनिल चौहान, थल सेनाध्यक्ष जनरल मनोज पांडे, रक्षा सचिव श्री गिरिधर अरमाने और रक्षा मंत्रालय के अन्य वरिष्ठ असैन्य और सैन्य अधिकारी भी दिन भर चलने वाली इस बैठक में भाग लेंगे।
सत्र के दौरान जिन विषयों को शामिल किया गया, वे इस प्रकार हैं:
रक्षा विभाग
- राष्ट्रीय सुरक्षा के लिए साइबर सुरक्षा चुनौतियां
- राष्ट्रीय सुरक्षा के लिए व्यापक दृष्टिकोण
- निष्पादन लेखा परीक्षा
- सैनिक स्कूल शिक्षा प्रणाली
- रक्षा अधिग्रहण में क्षमता निर्माण
रक्षा उत्पादन विभाग
- उत्पादन और रक्षा निर्यात में वृद्धि करना
- आत्मनिर्भरता बढ़ाना: स्वदेशीकरण के लिए आगे का मार्ग
- औद्योगिक इकोसिस्टम और कुशल कार्यबल
- समान अवसरों का विस्तार करना
- गुणवत्ता सुधार
सैन्य कार्य विभाग
- मानव संसाधन पहलुओं को एकीकृत और अधिकतम करना
- बेहतर तालमेल हासिल करने की दिशा में प्रशिक्षण और परिचालन संबंधी मुद्दे
- रणनीतिक क्षेत्र में सशस्त्र बलों का आधुनिकीकरण और क्षमता वृद्धि
- औपनिवेशिक प्रथाओं और अप्रचलित कानूनों की पहचान करने और उन्हें समाप्त करने के उपाय।
- सशस्त्र बलों के कामकाज में देश के अपने लोकाचार और तौर-तरीकों को शामिल करना।
भूतपूर्व सैनिक कल्याण विभाग
- 'भूतपूर्व सैनिकों के लिए बेहतर पेंशन सेवाओं और अन्य कल्याणकारी उपायों के लिए ‘स्पर्श’ पोर्टल का लाभ उठाना'
- 'रोजगार क्षमता में सुधार करके तथा भूतपूर्व सैनिकों द्वारा सूक्ष्म उद्यमों की शुरुआत के जरिए उद्यमिता को बढ़ावा देने के माध्यम से भूतपूर्व सैनिकों का पुनर्वास'
- 'भूतपूर्व सैनिकों की स्वास्थ्य सेवाओं में सुधार'
रक्षा अनुसंधान एवं विकास संगठन
- डीआरडीओ- अकादमिक साझेदारी: अवसर और चुनौतियां
- रक्षा अनुसंधान एवं विकास के साथ उद्योग को एकीकृत करना
- उद्योग और शिक्षा जगत के अंतर्गत रक्षा अनुसंधान एवं विकास को उत्प्रेरित करना
गृह मंत्रालय
केंद्रीय गृहमंत्री ने कोविड योधाओं को इस महामारी से लड़ने में उनके अतुलित योगदान और बलिदान के लिए उन्हें नमन किया
केंद्रीय गृहमंत्री, श्री अमित शाह ने आज कोविड योधाओं को इस महामारी से लड़ने में उनके अतुलित योगदान और बलिदान के लिए उन्हें नमन किया।
श्री शाह ने ट्वीट में कहा, "भारत अपने वीर कोरोना योद्धाओं को सलाम करता है। मैं आपको विश्वास दिलाता हूँ कि मोदी सरकार और पूरा देश आपके साथ खड़ा है। देश को कोरोना से मुक्त कर हमें चुनौतियों को अवसर में बदलना है और एक स्वस्थ, समृद्ध व सशक्त भारत बनाकर विश्व में एक उदाहरण प्रस्तुत करना है। जय हिंद!”
आज भरतीय सशस्त्र बलों द्वारा कोविड योद्धाओं को विभिन्न तरीकों से सम्मानित किया गया, जिसकी प्रशंसा करते हुए गृहमंत्री ने कहा, “भारतीय सशस्त्र बलों द्वारा देश को कोरोना से मुक्त करने के लिए दिन रात एक करने वाले डॉक्टरों, पुलिस, अर्धसैनिक बलों व अन्य योद्धाओं का विभिन्न तरीकों से सम्मान के दृश्य दिल को छू लेने वाले हैं। इन योद्धाओं ने जिस बहादुरी से कोरोना से लड़ाई लड़ी है वह निश्चित रूप से वंदनीय है।”
भारत की तीनों सेनाओं ने कोरोना संक्रमण से लड़ने वाले बहादुर जवानों को आज राष्ट्रीय पुलिस स्मारक पर पुष्पांजलि अर्पित की। इस पर श्री शाह ने अपने ट्वीट में कहा, “भारत जिस बहादुरी से कोरोना से लड़ रहा है वह सचमुच प्रशंसनीय है। आज तीनों सेनाओं ने कोरोना संक्रमण से लड़ने वाले बहादुर जवानों को राष्ट्रीय पुलिस स्मारक पर पुष्पांजलि अर्पित की। इस कठिन समय में पूरा देश अपने वीर जवानों व उनके परिवारों के साथ खड़ा है।
सड़क परिवहन एवं राजमार्ग मंत्रालय
देश भर के समस्त टोल प्लाजा पर फास्ट टैग को बढ़ावा
सड़क परिवहन एवं राजमार्ग मंत्रालय का समस्त टोल फ्री लेन्स को फास्ट टैग लेन्स घोषित करने का फैसला
सड़क परिवहन एवं राजमार्ग मंत्रालय ने इस साल 01 दिसंबर से देशभर के राष्ट्रीय राजमार्गों पर टोल फ्री प्लाजा पर समस्त लेन्स को “फास्ट टैग्स लेन्स” घोषित करने का फैसला किया है। राष्ट्रीय राजमार्ग शुल्क  नियम, 2008 के अनुसार टोल प्लाजा में फास्ट टैग लेन केवल फास्ट टैग उपयोगकर्ताओं की आवाजाही के लिए आरक्षित होती है। इस नियम के अंतर्गत एक ऐसा प्रावधान भी है, जिसके अंतर्गत गैर- फास्ट टैग उपयोगकर्ताओं द्वारा फास्ट टैग लेन्स से गुजरने पर उनसे दोहरा शुल्क वसूला जाता है।
भारतीय राष्ट्रीय राजमार्ग प्राधिकरण  को भेजे पत्र में मंत्रालय ने प्राधिकरण से राष्ट्रीय राजमार्गों के प्रत्येक टोल प्लाजा पर उपरोक्त शुल्क नियमों को सख्ती से लागू करने को कहा है। हालांकि प्रत्येक टोल प्लाजा पर ओवर डाइमेन्शनल अथवा बहुत बड़े आकार वाले वाहनों की सुगमता और निगरानी के लिए एक हाईब्रिड लेन की अनुमति होगी, जहां फास्ट टैग और भुगतान के अन्य माध्यम स्वीकार किए जाएंगे। यह लेन समयबद्ध रूप से फास्ट टैग लेन में परिवर्तित की जाएगी।
उपरोक्त निर्णय डिजिटल माध्यम से शुल्क के त्वरित भुगतान को बढ़ावा देने के लिए किया गया है ताकि वाहनों की सुचारू आवाजाही हो सके और टोल प्लाजा पर लगने वाले ट्रैफिक जाम को रोका जा सके। आरएफआईडी आधारित फास्ट टैग वाहन की विंडस्क्रीन पर लगाए जाते हैं। यह टैग प्रीपेड अथवा सम्बद्ध बचत खाते से शुल्क के सीधे भुगतान की अनुमति देता है और वाहनों को लेनदेन के लिए रुके बगैर आगे बढ़ने में समर्थ बनाता है। हालांकि ऐसा पाया गया है कि वर्तमान में गैर-फास्ट टैग उपयोगकर्ता भी फास्ट टैग लेन्स से गुजरते हैं और नकद भुगतान करते हैं। इसकी वजह से फास्ट टैग लेन्स पर भीड़ होती है और प्लाजा पर ट्रैफिक जाम की स्थिति बन जाती है और इस प्रकार फास्ट टैग्स लगाने का उद्देश्य ही विफल हो जाता है। इसके परिणामस्वरूप फास्ट टैग्स के माध्यम से इलेक्ट्रॉनिक टोल उगाही में वांछित वृद्धि नहीं हुई है।
इस निर्णय के सुचारू कार्यान्वयन के लिए मंत्रालय ने भारतीय राष्ट्रीय राजमार्ग प्राधिकरण से देशभर में फास्ट टैग्स की समग्र आवश्यकता का आकलन करने और इन्हें आवश्यक संख्या में उपलब्ध कराने का आदेश दिया है। 01 दिसंबर, 2019 से इसके कार्यान्वयन से पहले समस्त टोल प्लाजा पर आवश्यक नागरिक एवं इलेक्ट्रॉनिक अवसंरचना का प्रावधान किया जाएगा। प्राधिकरण से उन लॉजिस्टिक और अन्य समस्याओं की पहचान और समाधान करने को कहा गया है, जिनसे किसी भी तरह की कानून और व्यवस्था की समस्या हो सकती है।
वित्त मंत्रालय
सीजीएसटी दिल्ली के कर चोरी-रोधी प्रकोष्ठ ने 241 करोड़ रुपये की जीएसटी धोखाधड़ी का पता लगाया, एक व्यक्ति गिरफ्तार
सीजीएसटी दिल्ली दक्षिण आयुक्तालय के कर चोरी-रोधी प्रकोष्ठ ने आज नई दिल्ली में फर्जी इनवॉयस एवं जीएसटी धोखाधड़ी के एक और मामले का पता लगाया है। इसके साथ ही इस प्रकोष्ठ ने इन्वर्टेड ड्यूटी की सरंचना से जुड़ी रिफंड सुविधा का दुरुपयोग कर सरकारी राजकोष को चपत लगाने के एक नये तरीके का भी पर्दाफाश किया है। अब तक इस तरह के लेन-देन में लिप्त 120 से भी अधिक निकायों के बारे में पता चला है, जिनमें 1,600 करोड़ रुपये की फर्जी इनवॉयसिंग एवं 241 करोड़ रुपये की कर चोरी सन्निहित है।
इस बारे में जांच-पड़ताल से फर्जी कंपनियां बनाने के साथ-साथ टैक्स क्रेडिट सृजित करने एवं इन्हें भुनाने के लिए फर्जी इनवॉयस एवं बोगस ई-वे बिल जारी करने के एक संगठित गोरखधंधे का पर्दाफाश हुआ है।
सीजीएसटी अधिनियम, 2017 की धारा 69 के प्रावधानों के तहत इससे जुड़े मुख्य घोटालेबाज को आज गिरफ्तार कर लिया गया और आज ही न्यायिक मजिस्ट्रेट के समक्ष पेश किया गया तथा उसे 10 दिनों की न्यायिक हिरासत में भेज दिया गया। घोटालेबाज ने विभिन्न व्यक्तियों के पहचान-पत्र से जुड़े दस्तावेजों तक अपनी अनधिकृत पहुंच के आधार पर कई कंपनियां बना ली थीं।
विभिन्न जांचकर्ताओं की एक टीम ने इस नये गोरखधंधे का पर्दाफाश किया, जिसने देश भर में बनाई गई कंपनियों के जाल का पर्दाफाश करने के लिए कई हफ्तों तक निरंतर इस पर काम किया। आरोपित व्यक्ति के परिसर से अनेक आपत्तिजनक इलेक्ट्रॉनिक साक्ष्य प्राप्त हुए हैं।
प्रधानमंत्री कार्यालय
प्रधानमंत्री ने पैरालंपिक खेल में कांस्य पदक जीतने पर तीरंदाज हरविंदर सिंह को बधाई दी
प्रधानमंत्री श्री नरेन्द्र मोदी ने टोक्यो में आयोजित पैरालंपिक खेल में कांस्य पदक जीतने पर तीरंदाज हरविंदर सिंह को बधाई दी है।
प्रधानमंत्री ने एक ट्वीट में कहा;
"@ArcherHarvinder द्वारा उत्कृष्ट प्रदर्शन। उन्होंने बेहतरीन कौशल और दृढ़ संकल्प का प्रदर्शन किया, जिसके परिणामस्वरूप वे पदक विजेता बने। ऐतिहासिक कांस्य पदक जीतने पर उन्हें बधाई। उन पर गर्व है। उन्हें आने वाले समय के लिए शुभकामनाएं। #Paralympics #Praise4Para
रक्षा मंत्रालय
भारत और वियतनाम के रक्षा मंत्रालयों के बीच वेबिनार एवं एक्सपो का आयोजन
दिनांक 20 अप्रैल, 2021 को रक्षा मंत्रालय और वियतनाम के राष्ट्रीय रक्षा मंत्रालय के बीच एक वेबिनार एवं एक्सपो का आयोजन किया गया था । इस वेबिनार का विषय 'भारत- वियतनाम रक्षा सहयोग' था। भारत इलेक्ट्रॉनिक्स लिमिटेड, भारत फोर्ज, इकोनॉमिक एक्सप्लोसिव्स लिमिटेड, गार्डन रीच शिपबिल्डर्स एंड इंजीनियर्स, गोवा शिपयार्ड लिमिटेड, एचबीएल पावर सिस्टम्स, लार्सन एंड टुब्रो लिमिटेड, महिंद्रा डिफेंस, एमकेयू, एसएमपीपी, टाटा एडवांस्ड सिस्टम्स जैसी विभिन्न भारतीय कंपनियों ने कंपनी और उत्पाद संबंधी प्रस्तुतियां दीं। 37 कंपनियों ने एक्सपो में आभासी तरीक़े से प्रदर्शनी स्टॉल लगाए ।
हनोई में भारतीय दूतावास में राजदूत श्री प्रणय वर्मा, वियतनाम के राष्ट्रीय रक्षा मंत्रालय में सामान्य रक्षा उद्योग विभाग के प्रमुख लेफ्टिनेंट जनरल ट्रान हांग मिन्ह और दोनों पक्षों के अन्य वरिष्ठ अधिकारियों ने वेबिनार में भाग लिया । रक्षा मंत्रालय के संयुक्त सचिव  श्री अनुराग बाजपेयी ने इस बात पर जोर दिया कि आत्मनिर्भर भारत मिशन न सिर्फ अंतर्मुखी है, बल्कि इसमें लागत प्रभावी गुणवत्ता वाले उत्पादों का उत्पादन और पूरी दुनिया को विशेष रूप से मैत्रीपूर्ण राष्ट्रों की आवश्यकताओं को पूरा करना भी है । उन्होंने परिकल्पना की कि भारतीय जहाज निर्माण परिपक्व हो गया है और इस क्षेत्र में हमने जबरदस्त विशेषज्ञता प्राप्त की है । भारतीय शिपयार्ड प्लेटफार्मों के निर्माण, मरम्मत और रखरखाव के लिए वियतनामी शिपयार्डों के साथ काम करने के इच्छुक हैं ।
वेबिनार का आयोजन फिक्की के माध्यम से रक्षा उत्पादन विभाग के तत्वावधान में किया गया था । यह अनेक वेबिनारों की श्रृंखला का हिस्सा है जो रक्षा निर्यात को बढ़ावा देने और 2025 तक 5 अरब डॉलर के रक्षा निर्यात लक्ष्य को प्राप्त करने के उद्देश्य से मित्र देशों के साथ आयोजित की जा रही हैं ।
एमजी /एएम /एबी
(Visitor Counter : 175
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की 195.84 करोड़ खुराकें दी गई
- भारत में इस समय सक्रिय मामलों की संख्या 63,063
- सक्रिय मामले 0.15 प्रतिशत
- मरीजों के स्वस्थ होने की दर इस समय 98.64 प्रतिशत
- पिछले 24 घंटों में 7,985 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,26,82,697 हुई
- पिछले 24 घंटों में 12,847 नये मामले दर्ज
- दैनिक पॉजिटिविटी दर 2.47 प्रतिशत
- साप्ताहिक पॉजिटिविटी दर 2.41 प्रतिशत
- अब तक कुल 85.69 करोड़ जांच की जा चुकी हैं; पिछले 24 घंटों में 5,19,903 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
युवा कार्यक्रम एवं खेल मंत्रालय
युवा मामले तथा खेल मंत्रालय ने कुडो इंटरनेशनल फेडरेशन इंडिया को राष्ट्रीय खेल महासंघ के रूप में मान्यता दी
युवा मामले तथा खेल मंत्रालय ने कुडो इंटरनेशनल फेडरेशन इंडिया  को तत्काल प्रभाव से राष्ट्रीय खेल महासंघ के रूप में अस्थायी मान्यता दे दी है। यह मान्यता भारत की राष्ट्रीय खेल विकास संहिता के प्रावधानों के परिपालन के अधीन होगी। इस संहिता में समय-समय पर महासंघ द्वारा संशोधन किए जाते हैं। संशोधनों में मंत्रालय द्वारा जारी निर्देश के अनुसार अपनी वेबसाइट पर सूचना प्रकट करना शामिल है। मान्यता का अर्थ भारत में कुडो खेल के प्रोत्साहन तथा विकास के लिए केआईएफआई एसोसिएशन को महत्वपूर्ण भूमिका प्रदान करना है।
कुडो खेल ‘अन्य’ श्रेणी में रखा गया है।
शिक्षा मंत्रालय
केंद्रीय शिक्षा मंत्री, श्री रमेश पोखरियाल 'निशंक' ने आईआईईएसटी, शिबपुर में डीएसटी- आईआईईएसटी सोलर पीवी हब का वर्चुअली उद्घाटन किया
(केंद्रीय शिक्षा मंत्री, श्री रमेश पोखरियाल 'निशंक' ने आज आईआईईएसटी, शिबपुर में डीएसटी- आईआईईएसटी सोलर पीवी हब का वर्चुअली उद्घाटन किया। इस कार्यक्रम में प्रो. आशुतोष शर्मा, सचिव, विज्ञान और प्रौद्योगिकी विभाग, विज्ञान और प्रौद्योगिकी मंत्रालय, भारत सरकार, प्रो. पार्थसारथी चक्रवर्ती, निदेशक, आईआईईएसटी, शिबपुर; डॉ. वासुदेव के. आत्रे, अध्यक्ष, बोर्ड ऑफ़ गवर्नर्स, आईआईईएसटी, शिबपुर; श्री ज्ञानेश चौधरी, प्रबंध निदेशक, विक्रम सोलर लिमिटेड, विक्रम समूह, भारत ने हिस्सा लिया।
इस अवसर पर बोलते हुए मंत्री ने कहा कि आईआईईएसटी, शिबपुर में सेंटर ऑफ एक्सीलेंस फॉर ग्रीन एनर्जी एंड सेंसर सिस्टम के संरक्षण में भारत में अपनी तरह के पहले डीएसटी-आईआईईएसटी सोलर पीवी हब को विज्ञान और प्रौद्योगिकी विभाग , भारत सरकार के एक उदार अनुसंधान और विकास अनुदान के जरिए स्थापित किया गया है। उन्होंने बताया कि 2018 में, सौर ऊर्जा और सोलर सेल के क्षेत्र में आईआईईएसटी, शिबपुर द्वारा अत्याधुनिक शोध को प्रोत्साहन और समर्थन देने के लिए, डीएसटी ने संस्थान को "जीएसटी-आईआईईएसटी सोलर पीवी हब" के नाम से एक केंद्रीय हब बनाने के लिए नया अनुदान उपलब्ध कराया था, जिसमें विश्वस्तरीय अनुसंधान सुविधाएं होंगी और जो भारत के संपूर्ण पूर्वी और उत्तर पूर्वी क्षेत्र के लिए सौर ऊर्जा, सोलर सेल, सोलर पीवी मॉड्यूल और सोलर पीवी सिस्टम के निर्माण, विशेषीकरण व परीक्षण समेत सोलर फोटोवोल्टिक के क्षेत्र में शोध, विकास और ज्ञान के प्रसार के लिए केंद्र की ग्रंथि  के रूप में काम करेगा।
उन्होंने आगे कहा कि यह हब राष्ट्रीय के साथ-साथ स्थानीय उद्योगों, अनुसंधान संस्थानों और स्टार्ट-अप्स को बगैर किसी बाधा के जीवाश्म ईंधन ऊर्जा से सौर ऊर्जा की तरफ जाने के लिए "मेक इन इंडिया मिशन" के साथ एक दिशा में लाने में मदद करेगा।
मंत्री ने इस बात पर प्रकाश डाला कि भारत के पूर्वी और उत्तर-पूर्वी क्षेत्रों में ऐसे कई उद्योग और शोध संस्थान हैं जो सौर ऊर्जा की गतिविधियों में शामिल हैं, जिनके इस शोध इकाई से बहुत ज्यादा लाभान्वित होने की संभावना है। उन्होंने कहा कि इस डीएसटी-आईआईईएसटी सोलर हब के साथ प्रत्यक्ष संपर्क स्वदेशी जानकारी के हस्तांतरण और सोलर सेल व सोलर पीवी मॉड्यूल और सिस्मट को बनाने, विशेषीकरण और परीक्षण को सक्षम बनाएगा, क्योंकि इस क्षेत्र में पहले से ऐसी कोई सुविधा मौजूद नहीं है।
उन्होंने कहा कि पश्चिम बंगाल और पूरे पूर्वी व उत्तर पूर्वी क्षेत्र के उच्च शिक्षा संस्थानों के छात्रों और अनुसंधानकर्ताओं को इस सोलर हब में प्रत्यक्ष का अनुभव प्राप्त होगा। उन्होंने कहा कि हब द्वारा अच्छी तरह से तैयार कर दिए जाने वाले प्रशिक्षण कार्यक्रमों से भारत सरकार के स्किल इंडिया मिशन को भी प्रोत्साहन मिल सकेगा। उन्होंने कहा कि यह प्रशिक्षण कार्यक्रम सौर ऊर्जा और सोलर फोटोवोल्टिक क्षेत्र में ज्ञान को सृजित करने और उसे मजबूत करने की व्यवस्था करेंगे, ताकि भविष्य में वे भारत में सौर ऊर्जा के स्वदेशी विकास और उपयोग में योगदान कर सकें।
निर्वाचन आयोग
निर्वाचन आयोग में नियंत्रण कक्ष
 पर दी जा सकती है।
सड़क परिवहन एवं राजमार्ग मंत्रालय
श्री नितिन गडकरी ने अहमदनगर, महाराष्ट्र में राष्ट्रीय राजमार्ग-61 पर 331.17 करोड़ रुपये की लागत वाले 4-लेन एलिवेटेड स्ट्रक्चर फ्लाईओवर के निर्माण का उद्घाटन किया
आधुनिक अवसंरचना निर्माण से अहमदनगर शहर के विकास में तेजी लाने के लिए, केंद्रीय सड़क परिवहन और राजमार्ग मंत्री श्री नितिन गडकरी ने आज महाराष्ट्र के अहमदनगर में राष्ट्रीय राजमार्ग-61 पर 331.17 करोड़ रुपये की लागत वाले व 3.8 किलोमीटर लंबे 4-लेन एलिवेटेड स्ट्रक्चर फ्लाईओवर के निर्माण का उद्घाटन किया।
यह फ्लाईओवर स्थानीय यातायात और राष्ट्रीय राजमार्ग यातायात को पृथक करेगा, जिससे शहर में यातायात की भीड़ की समस्या का समाधान होगा और इससे दुर्घटनाओं की संख्या में कमी लाने में में मदद मिलेगी। यात्रा सुरक्षित होगी तथा समय और ईंधन की बचत होगी, जिससे अहमदनगर शहर में प्रदूषण को कम करने में सहायता मिलेगी।
युवा कार्यक्रम एवं खेल मंत्रालय
कर्नल राठौड़ का ब्रिटेन के खेल मंत्री से निशानेबाजी को राष्ट्रमंडल खेल-2022 का हिस्सा बनाये रखने का आग्रह
केन्द्रीय युवा कार्यक्रम और खेल राज्यमंत्री  कर्नल राज्यवर्धन राठौड़ ने ब्रिटेन के डिजिटल, संस्कृति, मीडिया और खेल मंत्री एमपी मट हैंगकॉक से आग्रह किया कि वे सुनिश्चित करें कि राष्ट्रमंडल खेल 2022 में भी निशानेबाजी स्पर्धा रहे। आज यहां कर्नल राठौड़ के साथ माननीय मंत्री महोदय के मुलाकात के दौरान यह मुद्दा उठाया गया। दोनो पक्षों ने आधे घण्टे की बैठक में खेल के क्षेत्र में सहयोग तथा इस क्षेत्र में संबंध और सुदृढ़ करने पर चर्चा की।
कर्नल राठौड़ ने ब्रिटेन के मंत्री को देश में खेलों को बढ़ावा देने के लिए उठाये जा रहे कदमों के बारे में जानकारी दी और खेलो इंडिया योजना के बारे में विस्तार से बताया। उन्होंने कहा कि इस योजना के तहत कम उम्र में ही प्रतिभा की पहचान की जाती है, जिसके बाद सरकार की उचित वित्तीय सहायता से समयबद्ध तरीके से उन्हें प्रशिक्षित किया जाता है।
उन्होंने ब्रिटेन के खिलाडियों और उनके कोच को भारत आने का निमंत्रण भी दिया, ताकि वे दोनो देशों के मौसम में परिवर्तन के दौरान भी बगैर बाधा के खेल-कूद की गतिविधियों का लाभ उठा सकें। उन्होंने दोनो देशों के खेल विकास कार्यक्रम के बीच संधि की संभावना तलाशने का भी आग्रह किया।
ब्रिटेन के मंत्री इस समय आगामी क्रिकेट विश्वकप और राष्ट्रमंडल खेल-2022 के प्रचार-प्रसार के लिए भारत में है।
प्रधानमंत्री कार्यालय
प्रधानमंत्री ने नानकशाही सम्मत 555 की शुरुआत पर सिख समुदाय को बधाई दी
प्रधानमंत्री श्री नरेन्द्र मोदी ने नानकशाही सम्मत 555 के प्रारंभ होने पर दुनिया भर के सिख समुदाय को बधाई दी है।
प्रधानमंत्री ने ट्वीट किया;
“नानकशाही सम्मत 555 के प्रारंभ होने पर, दुनिया भर के सिख समुदाय को बधाई। आने वाला साल खुशियों, अच्छे स्वास्थ्य और समृद्धि से परिपूर्ण हो।”
रक्षा मंत्रालय
डीआरडीओ ने आईटीआर चंदीपुर से सीधा हवाई लक्ष्य के विरूद्ध अत्याधुनिक त्वरित प्रतिक्रिया सतह-से-वायु मिसाइल का सफलतापूर्वक परीक्षण किया
रक्षा अनुसंधान विकास संगठन  ने आज चंदीपुर के इंटीग्रेटेड टेस्ट रेंज  से सीधा हवाई लक्ष्य के विरूद्ध अत्याधुनिक त्वरित प्रतिक्रिया सतह-से-वायु मिसाइल का सफलतापूर्वक परीक्षण किया।
डीआरडीओ द्वारा विकसित दो मिसाइलों का परीक्षण दो सीधा लक्ष्यों के विरूद्ध किया गया जो सफलतापूर्वक अपने लक्ष्य को भेदने में सफल रही। कई अत्याधुनिक प्रौद्योगिकियों के साथ सुसज्जित क्यूआरएसएएम ने विभिन्न रेंजों एवं ऊंचाइयों पर लक्ष्य को पूरा किया।
इन प्रणालियों का परीक्षण एक वाहन पर लगे रडार एवं लॉन्चर पर मिसाइलों के साथ अंतिम कनफिग्रेशन के साथ किया गया है।
ये प्रणालियां स्वदेशी रूप से निर्मित फेज्ड ऐरे रडार, इनर्सियल नेविगेशन सिस्टम, डाटा लिंक एवं आरएफ सिकर से सुसज्जित हैं।
रक्षा मंत्री श्री राजनाथ सिंह ने इस उल्लेखनीय उपलब्धि को हासिल करने पर डीआरडीओ एवं उद्योगों को बधाई दी है।
वित्त मंत्रालय
आयकर विभाग का करदाता-अनुकूल नया ई-फाइलिंग पोर्टल 7 जून, 2021 को लॉन्च किया जाएगा
कई नई सुविधाएं शुरू की गई हैं
नि:शुल्क आईटीआर तैयारी संवादात्मक सॉफ्टवेयर भी उपलब्ध
करदाताओं की सहायता के लिए नया कॉल सेंटर
आयकर विभाग 7 जून, 2021 को अपना नया ई-फाइलिंग पोर्टल www.incometax.gov.in लॉन्च करने जा रहा है। नए ई-फाइलिंग पोर्टल का उद्देश्य करदाताओं को सुविधा के साथ-साथ आधुनिक एवं निर्बाध अनुभव प्रदान करना है। नए पोर्टल की कुछ खास बातों का विवरण नीचे दिया गया है:
- करदाता-अनुकूल नए पोर्टल को आयकर रिटर्न  की तत्काल प्रोसेसिंग सुविधा के साथ एकीकृत कर दिया गया है, ताकि करदाताओं को त्वरित रिफंड जारी किया जा सके ;
- सभी परस्पर संवादों  और अपलोड या लंबित कदमों को एकल डैशबोर्ड पर दर्शाया जाएगा, ताकि करदाता आगे की कार्यवाही कर सकें;
- संवादात्मक प्रश्नों के साथ नि:शुल्क आईटीआर तैयारी सॉफ्टवेयर उपलब्ध है, ताकि शुरुआत में आईटीआर 1, 4  और आईटीआर 2  के लिए करदाताओं की मदद की जा सके; आईटीआर 3, 5, 6, 7 तैयार करने की सुविधा शीघ्र ही उपलब्ध कराई जाएगी;
- करदाता वेतन, आवास संपत्ति, व्यवसाय/पेशे सहित आय के कुछ विशेष विवरण प्रदान करने के लिए अपने प्रोफाइल को सक्रिय रूप से अपडेट करने में सक्षम होंगे, जिसका उपयोग उनके आईटीआर को पहले से ही भरने में किया जाएगा। टीडीएस और एसएफटी विवरण के अपलोड होने के बाद वेतन आय, ब्याज, लाभांश और पूंजीगत लाभ को पहले से ही भरने की विस्तृत क्षमता उपलब्ध होगी ;
- करदाताओं के प्रश्नों का शीघ्र उत्तर देने के उद्देश्य से करदाताओं की सहायता के लिए नया कॉल सेंटर। विस्तृत एफएक्यू , उपयोगकर्ताओं के लिए नियमावली, वीडियो और चैटबॉट/लाइव एजेंट भी प्रदान किए गए;
- आयकर फॉर्म भरने, टैक्स प्रोफेशनल्स को जोड़ने, फेसलेस स्क्रूटनी या अपील में नोटिस के जवाब प्रस्तुत करने की सुविधाएं उपलब्ध होंगी।
यह स्पष्ट किया जाता है कि नई कर भुगतान प्रणाली का शुभारंभ 18 जून, 2021 को अग्रिम कर की किस्त की तारीख के बाद किया जाएगा, ताकि किसी भी करदाता को असुविधा न हो। पोर्टल की आरंभिक लॉन्चिंग के बाद मोबाइल एप को भी जारी किया जाएगा, ताकि करदाताओं को विभिन्न सुविधाओं से परिचित कराया जा सके। नई प्रणाली से परिचित होने में कुछ समय लग सकता है, इसलिए आयकर विभाग सभी करदाताओं/हितधारकों से नए पोर्टल की लॉन्चिंग और अन्य सुविधाओं के जारी होने के बाद की प्रारंभिक अवधि के लिए धैर्य रखने का अनुरोध करता है, क्योंकि यह एक बड़ा परिवर्तन है। यह सीबीडीटी द्वारा अपने करदाताओं एवं अन्य हितधारकों को अनुपालन में आसानी प्रदान करने की दिशा में एक और पहल है।